hu hu hu hu hu hu hu hu hu hu hu hu hu hu hu hu hu hu hu hu hu en hu ca hu hu en tr hu en hu hu hu es hu hu hu ms hu hu hu hu hu hu hu hu hu en hu hu hu hu hu hu hu hu hu hu hu en es hu hu hu en hu hu hu hu en hu hu hu hu hu en hu hu hu hu hu hu pl en hu en en hu en hu en en hu hu hu hu hu en en hu hu hu hu hu en hu hu hu hu hu hu hu hu hu hu hu hu hu hu
A Mahábódhi templom (महाबोधि मंदिर) (szó szerint: „Nagy Megvilágosodási Templom”) buddhista templom Bodh-Gaja városban, UNESCO világörökségi helyszín, Gautama Sziddhártha, a történelmi Buddha megvilágosodásának (bodhi) helyszíne. Bodh-Gaja mintegy 96 km-re fekszik a Bihár állami Patna városától, India északkeleti részén.
I, II, III, IV, VI
é. sz. 24°, k. h. 84°24, 84Koordináták: é. sz. 24°, k. h. 84°24, 84
A Wikimédia Commons tartalmaz Mahábódhi templom témájú médiaállományokat.
A templom nyugati oldalán áll a szent Bódhifa. A páli kánonban ezt a helyszínt úgy nevezik, hogy Bodhimanda,[1] a területen lévő kolostor neve pedig Bódhimanda vihára. A legmagasabb tornya 55 m magas. A Mahábódhi templom boltozatát aranylemezekkel borították, amelyek összsúlya közel 300 kg, a thai kormány adatai szerint.[2]
5 A templom az új évezredben
Egy buddhista gyakorló teszi tiszteletét Buddha előtt a templomnál.
A hagyományos elbeszélések szerint Gautama Sziddhártha fiatal herceg az i. e. 530-ban négy gondolatébresztő látvány hatására a spirituális utat választotta a fényűző uralkodói élet helyett. Vándorszerzetesként töltött néhány év után leült meditálni a Falgu-folyó partján, Gajá város közelében. Egy ficus religiosa fa (későbbi nevén a Bódhifa) tövében elérte a megvilágosodást. Ezen a helyen építtette később a Mahábódhi templomot Asóka király i. e. 260 körül.[3]
Buddha az azt követő hét hetet hét különböző helyszínen töltötte a közelben és a saját tapasztalatain elmélkedett. A jelenlegi Mahábódhi templomegyüttes területén mind a hét helyszín megtalálható:[3]
az első hetet a Bódhifa alatt töltötte.
a második héten Buddha megszakítás nélkül állt a Bódhifával szemben. Ezt a helyet jelöli az Animeslocsa sztúpa, avagy a pislogás nélküli sztúpa vagy szentély, a Mahábódhi templomegyüttes északkeleti részén. Található itt egy Buddha-szobor is, amelynek a szemei a Bódhifa felé tekintenek.
Úgy tartják, hogy Buddha oda-vissza sétált az Animeslocsa sztúpa helyszíne és a Bódhifa között. A legenda szerint ezen az ösvényen (mai neve Ratnacsakarma vagy „drágakő sétány”) lótusz virágok nyíltak Buddha léptei mentén.
a negyedik hetet a Ratnagar Csaitja mellett töltötte - a helyszín északkeleti oldalán.
az ötödik héten Buddha részletesen válaszolt az őt kérdező brahminoknak az Adzsapala Nigodh fa alatt, amelyet ma egy oszlop jelöl.
a hatodik hetet a Lótusz tavacska mellett töltötte.
a hetedik hetet a Radzsjatna fa alatt töltötte.[3]
I. e. 250 körül, Buddha megvilágosodása után mintegy 200 évvel, Asóka buddhista uralkodó ellátogatott Bodh-Gajába, hogy rendeletben adja ki egy kolostor és szentély építését a szent helyszínen.[3] Az új templomban helyet kapott egy gyémánttrónus is (a Vadzsraszana), amely Buddha megvilágosodásának pontos helyét mutatta. Asókát tekintik a templom alapítójának, jóllehet a jelenlegi épületszerkezetet az 5–6. században készítették.[3] Az azelőtti épület valószínűleg piramis alakú lehetett és a 2. században építhették a Kusán Birodalom korában. A következtetés csupán egy apró, kb. 4. századi, terrakotta plakettából ered, amelyet a mai Patna városában találtak. Ebben a szerkezetben nem szerepelt a felső terasz kis templomokkal a négy sarokban. Ezeket ugyan nem használják ma már, egykor valószínűleg valamilyen ezoterikus buddhista hagyomány részét képezték, amely a 4-5. századra teljesen átalakult. A piramis alakú templom valószínűleg egy nyitott tetejű pavilon helyére épült a fa köré és az Asóka-féle pódium köré. Ennek a korai templom boltívnek az ábrázolása ugyanígy megtalálható a Száncsi buddhista emlékek között is (az 1. sztúpa kapuján), amely i. e. 25-ből származik.[4]
A Mahábódhi az egyik legkorábbi ma is álló buddhista templom, amelyet teljes egészében téglából építettek.
A templom 1780-as ábrázolása.
A buddhizmus együtt indult hanyatlásnak az őt támogató uralkodók hanyatlásával a fehér hunok és a korai arab iszlám támadások idején. A Pála Birodalom idején azután újból virágzásnak indult a buddhizmus (mahájána irányzat) a szubkontinens északkeleti részén a 8. és a 12. század között. Végül a hindu Szena-dinasztia legyőzte a pálákat és a buddhizmust a teljes eltűnés fenyegette. A 12. században Bodh-Gaját és környékét teljesen ellepték a muszlim török seregek és a Mahábódhi templom állapota teljesen leromlott és teljesen elhagyatottá vált.[3] Az ezt követő évszázadokban hindu apát (mahant) birtokolta a Mahábódhi templom területeit.
A 13. században burmai buddhisták építettek egy templomot hasonló névvel. A burmai Mahábódhi templomot az eredeti, indiai Mahábódhi templomról mintázták.[5]
A templom közvetlenül az 1880-as felújítása után.
A 11. és a 19. században burmai uralkodók foglalkoztak a templomegyüttes és a falkerítés javítgatásával.[6] Weligama Sri Sumangala több cikket közölt, amelyekben felhívta a figyelmet a templomegyüttes erősen leromlott állapotára.[7][8][9] Az 1880-as években India akkori brit kormányzása elvégezte a Mahábódhi templom felújítási munkálatait Sir Alexander Cunningham vezetésével. 1891-ben a Srí Lanka-i buddhista vezető Anagarika Dharmapala kampányt kezdeményezett annak érdekében, hogy a buddhisták visszakaphassák a templomegyüttest a hindu mahanttól. 1949-ben a templom irányítása átkerült Bihár állam kormányának kezébe, amely létrehozott egy templomrendezési bizottságot. A bizottság kilenctagú, tagjai között, a törvény szerint, többségben kell lennie a hinduknak.[10] A templom első vezetője Anagarika Munindra volt.
2013-ban a templom felső részét arannyal borították be. Az arany a thai király és más thai hívek adományaiból származott.[11]
A templom az új évezredbenSzerkesztés
2013. július 7-én tíz alacsony erősségű bomba robbant a templomegyüttes területén, melynek során 5 ember megsebesült. Az egyik bomba a Buddha-szobor közelében robbant, egy másik a Bódhifa mellett. További három olyan bombát semlegesítettek, amelyek nem robbantak fel. A robbanások reggel 5.30 és 6.00 között történtek.[12][13] A fő templomot nem érte semmilyen kár.[12] 2013. november 4-én a Nemzeti vizsgálóbizottság bejelentette, hogy egy iszlamista dzsihád csoport volt felelős a robbantásokért.[14][15]
A templomot 2006-ban ismét felújították.
2002 júniusában a Mahábódhi templom UNESCO világörökségi helyszínné vált.[16] A templom vezetője, Bhikkhu Bodhipala, 2007-ben lemondott tisztségéről, miután kiderült, hogy jelentős összegekért árulta a Bódhifáról rendszeresen lemetszett ágakat.[17]
Mahábódhi templom (Bagan), Burma
Vat Cset Jot, Csiangmaj, Thaiföld
↑ Isaline Blew Horner (2000) 15. o.).
↑ Mahabodhi Temple at Bodhgaya to be Coated with 290 Kg Gold. Biharprabha News. (Hozzáférés: 2013. november 12.)
↑ a b c d e f Mahabodhi Temple Complex at Bodh Gaya. UNESCO. (Hozzáférés: 2015. január 6.)
↑ "Sowing the Seeds of the Lotus: A Journey to the Great Pilgrimage Sites of Buddhism, Part I" by John C. Huntington. Orientations, November 1985 pg 61
↑ History of Bodh Gaya, India, Place of Buddhas Enlightenment. BuddhaNet. (Hozzáférés: 2014. március 3.)
↑ Maha Bodhi Society
↑ India Revisited by Sri Edwin Arnold. [2012. március 25-i dátummal az eredetiből archiválva]. (Hozzáférés: 2015. március 15.)
↑ Dipak K. Barua, “Buddha Gaya Temple: its history”
↑ D.C.Ahir. Buddha Gaya Through the Ages. Delhi: Sri Satguru Publications, 127–133. o. (1994). ISBN 81-7030-409-1
↑ 300 kg gold gift from Thailand gives Bodhgaya temple a new look. India Today. (Hozzáférés: 2014. március 4.)
↑ a b „Serial Blasts rock Mahabodhi temple in Bodha gaya: terror attack, Center says”, 2013. július 7. (Hozzáférés ideje: 2013. július 7.)
↑ Law, Kumar Mishra. „5 injured in multiple blasts at Mahabodhi temple in Bodh Gaya”, 2013. július 7. (Hozzáférés ideje: 2013. július 7.)
↑ Tiwari, Deeptiman. „Ranchi document helps NIA crack Bodh Gaya blast case”, 2013. november 6. (Hozzáférés ideje: 2013. november 6.)
↑ Gaikwad, Rahi. „Patna terror cell behind Bodh Gaya strike too: NIA”, 2013. november 7. (Hozzáférés ideje: 2013. november 7.)
↑ Buddhists seek control over Mahabodhi temple management IANS. 2008. március 28.
↑ Scandal gnaws at Buddha's holy tree in India. Denyer, Simon. Reuters News Service. - 2008.02.03.
Horner, I.B. (ford.) (1975; újranyomva: 2000). The Minor Anthologies of the Pali Canon (3. rész): 'Chronicle of Buddhas' (Buddhavamsa) és 'Basket of Conduct' (Cariyapitaka). Oxford: Pali Text Society. ISBN 0-86013-072-X.
A Mahábódhi templom és látványosságai Archiválva 2015. május 2-i dátummal a Wayback Machine-ben
Az UNESCO világörökség oldala
Világörökség-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Mahábódhi_templom&oldid=24570110”
Utoljára szerkesztve 2022. január 11., 09:22-kor
A lap utolsó módosítása: 2022. január 11., 09:22
A lap szövege CC BY-SA 3.0 alatt érhető el, ha nincs külön jelölve.